Ιμπραχίμ Μπαρέ Μαϊνασαρά

Ο Ιμπραχίμ Μπαρέ Μαϊνασαρά (γαλλικά: Ibrahim Baré Maïnassara, 9 Μαΐου 1949 - 9 Απριλίου 1999) ήταν στρατιωτικός του Νίγηρα, ο οποίος κατέλαβε την εξουσία με στρατιωτικό πραξικόπημα το 1996. Μεθόδευσε την νομιμοποίηση του καθεστώτος του με νέο Σύνταγμα και ορκίστηκε πρόεδρος. Κυβέρνησε ως τη δολοφονία του σε πραξικόπημα το 1999.

 Καταγωγή 
Γεννήθηκε στο Ντογκοντουσί στις 9 Μαΐου του 1949 και ήταν μέλος της φυλής Χάουσα. Ακολούθησε στρατιωτική καριέρα και ορίστηκε αρχηγός του Γενικού Επιτελείου του Στρατού το Μάρτιο του 1995, με βάση ένα Σύνταγμα που μετέτρεψε το πολίτευμα από το στρατιωτικό καθεστώς του 1991."President Mainassara: A profile", προφίλ του στρατιωτικού, BBC News, 9 Απριλίου 1999. 

 Πολιτική διένεξη 
Τον Ιανουάριο του 1995 διεξήχθησαν βουλευτικές εκλογές και οδήγησαν σε συγκατοίκηση του προέδρου Μαχαμάν Ουσμάν με ένα Κοινοβούλιο ελεγχόμενο από τους αντιπάλους του, με επικεφαλής τον πρωθυπουργό Χαμά Αμαντού.Jibrin Ibrahim and Abdoulayi Niandou Souley, "The rise to power of an opposition party: the MNSD in Niger Republic", Unisa Press, Politeia, Vol. 15, No. 3, 1996.
Η αντιπαλότητα μεταξύ των Ούσμανε και Αμαντού παρέλυσε τελικά την κυβέρνηση και επέτρεψε στο στρατό να καταλάβει την εξουσία. Στις 27 Ιανουαρίου του 1996 ο Μαϊνασαρά έγινε νέος αρχηγός κράτους με στρατιωτικό πραξικόπημα, δικαιολογώντας την πράξη του τονίζοντας τη δυσχερή πολιτική κατάσταση.Kaye Whiteman, "Obituary: Ibrahim Bare Mainassara", The Independent (London), 12 Απριλίου 1999.

 Καθεστώς 
Το Μάιο του 1996 το νέο καθεστώς προχώρησε στην έγκριση νέου Συντάγματος με δημοψήφισμα και με βάση εκείνο διεξήχθησαν προεδρικές εκλογές στις 7- 8 Ιουλίου του 1996, στις οποίες ο Μαϊνασαρά πήρε γύρω στο 52% των ψήφων.Εκλογές στο Νίγηρα, African Elections Database. Ωστόσο οι εκλογές θεωρήθηκαν παράτυπες. Τη δεύτερη ημέρα της ψηφοφορίας διέλυσε την εκλογική επιτροπή και την αντικατέστησε με άλλη. Την ίδια ημέρα τέθηκαν σε κατ' οίκον περιορισμό 4 υποψήφιοι της αντιπολίτευσης. Αυτό διήρκεσε επί δύο εβδομάδες."Niger: A major step backwards" , Διεθνής Αμνηστία, 16 Οκτωβρίου 1996. Ο Μαϊνασαρά ορκίστηκε και ανέλαβε καθήκοντα στις 7 Αυγούστου.

Η Εθνική Ένωση Ανεξάρτητων για τη Δημοκρατική Ανανέωση (UNIRD) συστάθηκε το 1996 με σκοπό την υποστήριξη του Μαϊνασαρά στις εκλογές εκείνης της χρονιάς, ωστόσο τελικά ως κυβερνών κόμμα συστάθηκε ο Συναγερμός για τη Δημοκρατία και την Πρόοδο. Με το Σύνταγμα να απαγορεύει τους προέδρους από το να ηγούνται κομμάτων, στο κυβερνών κόμμα πρόεδρος ανέλαβε ο Χαμίντ Αλγκαμπίντ τον Αύγουστο του 1997. "NIGER - New party leader for RDP", IRIN-WA Weekly Roundup 10-97 of Main Events in West Africa covering period 19-25 August 1997.

Το Φεβρουάριο του 1999 διεξήχθησαν τοπικές εκλογές και τα αποτελέσματα που ανακοινώθηκαν από το Ανώτατο Δικαστήριο στις αρχές Απριλίου έδειχναν ότι η αντιπολίτευση είχε κερδίσει περισσότερες έδρες από τους υποστηρικτές του Μαϊνασαρά. Σε πολλές περιοχές τα αποτελέσματα ακυρώθηκαν και διατάχθηκε να διεξαχθούν εκ νέου εκλογές."NIGERIA: Partial result of local elections announced", IRIN, 8 Απριλίου 1999."RAPPORT DE LA MISSION  D’OBSERVATION DES ELECTIONS PRESIDENTIELLES ET LEGISLATIVES DES 17 OCTOBRE ET 24 NOVEMBRE 1999" , democratie.francophonie.org . Η Αντιπολίτευση κάλεσε σε πορείες διαμαρτυρίας για τις εξελίξεις.

 Θάνατος 
Στις 9 Απριλίου ο Μαϊνασαρά σκοτώθηκε από πυροβολισμούς που του έριξαν στρατιώτες στο αεροδρόμιο της Νιαμέ, λίγο πριν επιβιβαστεί σε ελικόπτερο."New military leader for Niger", BBC News, 12 Απριλίου 1999."Niger: The people of Niger have the right to truth and justice", Διεθνής Αμνηστία, 6 Απριλίου 2000. Οι συνθήκες της δολοφονίας παραμένουν άγνωστες. Οι φημολογίες αναφέρουν ότι ο πρόεδρος ετοιμαζόταν να εγκαταλείψει τη χώρα. Αρχικά ο θάνατός του είχε περιγραφεί ως "ατυχές περιστατικό", ωστόσο αυτό θεωρήθηκε ότι δεν ήταν λογικό."Military rule ends in Niger", BBC News, 22 Δεκεμβρίου 1999. Ο αρχηγός του πραξικοπήματος, Νταούντα Μαλάμ Γουανκέ έγινε αρχηγός κράτους και ξεκίνησε τη μετάβαση από τη δικτατορία στη δημοκρατία με τη διεξαγωγή εκλογών εντός ενός χρόνου.

Το Σύνταγμα που καθιερώθηκε τον Ιούλιο του 1999 με δημοψήφισμα χορήγησε αμνηστία στους πραξικοπηματίες του 1996 και του 1999. Η έρευνα για τις συνθήκες θανάτου του Μαϊνασαρά ξεκίνησε τον Ιούνιο του 1999 και τερματίστηκε, μετά την ανακοίνωση της αμνηστίας, τον Σεπτέμβριο του ιδίου χρόνου."Niger: Conditions of the amnesty granted to the perpetrators of the coups d'état of 27 January 1996 and of 9 April 1999; possibility that some of the guilty, in particular the former director of national security and the head of the special unit, were imprisoned following the coup d'état of 9 April 1999, then released without conditions after the amnesty", Research Directorate, Immigration and Refugee Board, Canada (UNHCR.org), 29 Οκτωβρίου 1999. Το κόμμα RDP-Jama έκτοτε απαιτεί τη διεξαγωγή διεθνούς έρευνας για τη δολοφονία."Niger: Democratic Rally of the  People-Jama'a-RDP (Rassemblement démocratique du peuple-Jama'a), including its leadership, its youth clubs, the role that the party holds following the assassination of President Ibrahim Mainassara on 19 April 1999; whether its members are involved in strikes or demonstrations demanding an inquiry into the President's assassination. If so, the date and location of these strikes, and response of the current government to participants on strike; whether arrests were made following these strikes (April 1999-September 2002)", Research Directorate, Immigration and Refugee Board, Canada (UNHCR.org), 

19 Σεπτεμβρίου 2002.

 Παραπομπές 

Κατηγορία:Αρχηγοί κράτους του Νίγηρα
Κατηγορία:Στρατιωτικοί
Κατηγορία:Πραξικοπηματίες